Nihon sushi ร้านอาหารญี่ปุ่น อยู่ย่านเหม่งจ่าย เปิดบริการทุกวันตั้งแต่ 11.30 น. - 23.30 น. 
การเดินทาง จากสี่แยกเหม่งจ๋าย เข้าถนนประชาอุทิศ อยู่ในหมู่บ้านรัชดานิเวศน์ แยก 11 ใกล้กับบริษัทกันตนาค่ะ
บรรยากาศและการตกแต่ง ดูสบายๆอบอุ่น ร่มรื่น เหมือนนั่งกินอาหารที่บ้าน ประดับประดาด้วยรูปภาพที่เป็นเอกลักษณ์ของประเทศญี่ปุ่น
อาหารโดยส่วนใหญ่ก็คงจะต้องเป็น ซูชิ รสชาติอร่อย ปลาสดมาก ชิ้นหนากำลังดีค่ะ
เมนูแนะนำ แซลมอลเซต 8 คำ (250 บาท) ข้าวหน้าแซลมอล (250 บาท) สีชมพู เป็นไข่ปลา รสหวานๆเค็มๆ แซลมอล ชิ้นหนา อร่อย มีไข่หวานหั่นเป็นสี่เหลี่ยมโรยกับสาหร่าย ราคาไม่แพงอย่างที่คิดค่ะ คุ้ม อร่อย 
การบริการ พนักงานบริการดี หากซื้อกลับบ้าน มีน้ำชาเขียวให้กินระหว่างนั่งรอ